Document ID: 32014R1260

KOMISJONI RAKENDUSMÄÄRUS (EL) nr 1260/2014,
25. november 2014,
millega kehtestatakse kolmandatest riikidest Hispaaniasse imporditava sorgo tollimaksu vähendamine kindlaksmääratud ulatuses
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 180,
ning arvestades järgmist:
(1)
Mitmepoolsete kaubandusläbirääkimiste Uruguay voorus sõlmitud lepingute (2) alusel kohustus liit lubama importida Hispaaniasse 300 000 tonni sorgot aastas.
(2)
Ajavahemikul 1. jaanuarist 2014 kuni 15. juulini 2014 oli sorgo imporditollimaksuks kehtestatud komisjoni määruse (EL) nr 642/2010 (3) kohaselt 0 eurot tonni kohta ning Hispaaniasse imporditi 41 580 tonni sorgot. Alates 16. juulist 2014 ja pärast määruse (EL) nr 642/2010 kohast imporditollimaksu taastamist ei ole Hispaaniasse sorgot imporditud.
(3)
Komisjoni määruse (EÜ) nr 1296/2008 (4) artikliga 6 on ette nähtud, et impordikvootide täitmise tagamiseks võib määruse (EL) nr 642/2010 kohaselt kehtestatud imporditollimaksu määra vähendada.
(4)
Arvestades sorgoturu olukorda, eelkõige asjaolu, et sorgo hind maailmaturul on maisi hinnast oluliselt kõrgem, oleks vaja kohaldada määruse (EL) nr 642/2010 kohaselt kehtestatud imporditollimaksu vähendamist 100 % ulatuses.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Hispaaniasse imporditava sorgo 1. jaanuaril 2014 avatud kvoodi raames järelejäänud koguste imporditollimaksu vähendamist, millele on osutatud määruse (EÜ) nr 1296/2008 artiklis 6, kohaldatakse määruse (EL) nr 642/2010 kohaselt kehtestatud sorgo imporditollimaksule 100 % ulatuses.
2. Kohaldatakse määruse (EÜ) nr 1296/2008 sätteid.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
See kaotab kehtivuse 31. detsembril 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. november 2014

Labels: 3
15
17
18